Xabier Aierdi

Xabier Aierdi Urraza (Zeberio, 1957) soziologo eta irakasle euskalduna da. Lizentziatua da soziologia eta zientzia politikoetan Deustuko Unibertsitatean (1980) eta kazetaritzan Euskal Herriko Unibertsitatean (1984). Soziologian doktore ere bai (1991).

Jarduera 
Euskal Soziologia Elkarteko lehendakari izana da, eta Espainiako Soziologia Federazioko (FES) lehendakari orde.

Migrazio eta etnizitatearen alorrean lan egin du, eta bere jarduera ikertzaile gehiena gai horien inguruan garatu du. Ikuspegi Immigrazioaren Euskal Behatokiaren zuzendari izan da 2003tik 2011ra (lehen hiru urteetan Cristina Blancorekin partekatuz zuzendaritza). 2011n, José Antonio Oleagarekin batera, Begirune Immigrazioaren Ikerketarako Laborategia sortu zuen EHUko ikerketa talde gisa. Besteak beste, Immigrazioaren aldeko Gizarte Itunean (Eusko Jaurlaritzaren ekimena) aditu gisa parte hartu du eta Zurrumurruen Aurkako Sarearen (Hego Euskal Herriko hainbat erakunde eta talderen artekoa) dinamizatzaile izan da.

Erreferentziak 

Zeberiotarrak
Euskal Herriko soziologoak
Euskal Herriko Unibertsitateko irakasleak